Talong

Ang talong ay isang espesye sa pamilyang Solanaceae. Itinatanim ang solanum melongena sa buong mundo para sa nakakaing prutas nito.

Kadalasang kulay lila, sinasangkap ang malaespongha, nakakasipsip na prutas sa ilang mga lutuin. Karaniwang ginagamit bilang gulay sa pagluluto, isa itong beri ayon sa botanika. Bilang miyembro ng genus Solanum, kabilang sa mga kamag-anak nito ang kamatis, sili, at patatas, ngunit galing sa Bagong Mundo ang mga iyon habang galing sa Lumang Mundo ang talong. Tulad ng kamatis, maaaring kainin ang balat at binhi nito, ngunit, kagaya ng patatas, kadalasan itong niluluto bago kainin. Mababa ang makrosustansiya at mikrosustansiya ng talong, ngunit ginagamit ito sa kulinarya dahil nakakasipsip ang prutas ng mga mantika at lasa habang niluluto.

Unang dinomestika ito mula sa S. incanum,Tsao and Lo in "Vegetables: Types and Biology" ["Mga Gulay: Mga Uri at Biolohiya"] (sa wikang Ingles). Handbook of Food Science, Technology, and Engineering by Yiu H. Hui (2006). CRC Press. .Doijode, S. D. (2001). Seed storage of horticultural crops [Pag-iimbak ng binhi ng mga hortikultural na pananim] (sa wikang Ingles, pa 157). Haworth Press:  marahil nagkaroon ng dalawang magkahiwalay na pagdodomestika: isa sa Timog Asya, at isa sa Silangang Asya. Noong 2021, 59 milyong tonelada ang produksiyon ng talong sa mundo, at nanggaling sa Tsina at Indiya ang 86% ng kabuuan.

 Mga sanggunian 

Kaurian:Gulay
Kategorya:Solanaceae